2 दिनों में लिखित अनुबंध लागू नहीं किया तो उग्र होगा आंदोलन : ट्रक आप्रेटर - darlaghat truck operator protest furious
Updated: 17 Feb, 2020 04:30 PM
दाड़लाघाट, (अत्री): रविवार को मांगल लैंड लूजर ट्रक आप्रेटर समन्वय समिति का धरना-प्रदर्शन 20वें दिन में प्रवेश कर गया है। ट्रक आप्रेटरों ने शालुघाट में प्रदर्शन किया व कंपनी गेट तक रैली निकाली। समिति सदस्य लालमन चौहान, हरि सिंह ठाकुर, भगत राम ठाकुर, सीता राम ठाकुर, बलदेव राज ठाकुर, प्रेम लाल चौहान, अजीत सेन, सुरजीत, मनोहर लाल, हीरा लाल चौहान, लब्ध राम, महेन्द्र लाल, लालमन बबलु, राकेश, हेमराज, रमेश, दीप चंद, अजीत सिंह सेन, बाबू राम ठाकुर, तरसेम, सुरेन्द्र वर्मा, अनिल गुप्ता, हेम चंद, सुनील, दीप लाल व रमेश ठाकुर ने बताया कि कंपनी के अडिय़ल रवैये के चलते ट्रक आप्रेटरों की हालत और खस्ता होती जा रही है। उन्होंने कंपनी व प्रशासन को चेतावनी दी है कि अगर 2 दिनों के अंदर लिखित अनुबंध को लागू नहीं किया गया तो उनका शांतिपूर्ण आंदोलन उग्र हो जाएगा। इसकी पूरी जिम्मेदारी कंपनी प्रबंधन व प्रशासन की होगी।